text: Les partides del dimarts: una, espectacular i l'altra no s'acaba per lesió - PilotaViu
  Divendres, 6.10.2017 15:00h Participa
  Les partides del dimarts: una, espectacular i l'altra no s'acaba per lesió
  Sergio va guanyar el premi Savipecho junt a Sanchis.
  El trinquet d'Oliva va ser l'escenari de les clàssiques partides del dimarts. En esta ocasió, hi havia premi per al guanyador de la segona partida. L'empresa Savipecho donava 200 euros al conjunt vencedor.
  La primera partida la jugaven Escoto i Gabi, de roig, i Momblanch i Feo, de blau. Va ser una partida espectacular on tots vam creure que guanyava fàcilment l'equip blau amb un clar 5 per 20, però no va ser així. L'equip roig no es van rendir en cap moment. Van fer una gran remuntada amb un Escoto que, quan pillava un rebot d'eixos més típics de veure en escala i corda, feia mal i Gabi salvava unes pilotades increïbles fins a igualar la partida 20 per 20. No van poder guanyar però van aconseguir una gran remuntada davant d'un equip blau espectacular amb un bot i braç de Momblanch increïbles i unes raspades de Feo letals. Finalment, victòria per l'equip blau per un ajustat 20 per 25.
  La segona partida contenia el premi Savipecho amb 200 euros a l'equip guanyador. Per un costat jugaven Sergio i Sanchis, de roig, i enfront tenien el trio format per Montaner, Coeter II i Raül, de blau. La partida va començar amb un gran domini per part de la parella roja, que es va posar amb un clar 15 per 0, però malauradament la partida no es va poder acabar per lesió de Montaner al muscle.